Dit was toe sy ’n vriendin met administrasiewerk by Spier se amfiteater uitgehelp het dat dit alles begin het. Een oggend stap daar ’n vrou in met haar hande in die hare – sy was die kostuumontwerper vir vier operas wat daar op die planke sou wees, maar wis nie hoe sy betyds sou klaarkry nie.
Sy doen baie navorsing oor die geskiedenis, klerestyl en wêreldgebeure en omring haarself met kreatiewe mense vir inspirasie. “Die bedryf hou jou in voeling met die werklikheid, want jy kry baie blootstelling. Ek is baie aanpasbaar.”
Maar dan dink sy dankbaar terug aan produksies waaraan sy gewerk het, soos die rolprent Invictus oor Suid-Afrika se Wêreldbeker-rugbysege in 1995 met Clint Eastwood as regisseur.
Die glanswêreld het haar geensins verblind nie. Haar werksetiek is: “Wees opreg, hardwerkend en vermy skinderpraatjies.”
Dit was weens swaarkry dat sy by koekbak uitgekom het en vandag het haar skeppings die wêreld aan die praat.
"Dis toe ek besluit het om ’n lewe uit bak te probeer skep. Ek het gedink ek sal dit vir ses maande ’n kans gee en as dit nie uitwerk nie, probeer ek iets anders."
En nou, vyf jaar later, is Hannah ’n internetsensasie en haar lewensgetroue dierkoeke het omtrent die mense aan die gons.
Een voorbeeld is ’n olifantkoek wat sy uit fondant, modelleersjokolade en eetbare kleurskaduwees geskep het. Die oë, tande, slurp en vel lyk kompleet soos die ware Jakob.
Hannah (35) het die eerste keer koeke en kolwyntjies begin bak toe sy swanger was met haar seun Oscar. Sy het besef sy het ’n talent nadat vriende én vreemdelinge haar gekomplimenteer en aangemoedig het.
Maar in daardie stadium was Hannah nog ’n voltydse beroepsfotograaf en het sy nie tyd gehad vir bak nie.
Toe sy die tweede keer swanger word, tref ’n ramp haar: Sy verloor haar werk en moes noodgedwonge ’n tuisblyma word vir Oscar (nou 6) en Felix (nou 3). Sonder die vaste inkomste waaraan sy gewoond was, het Hannah – wat in Hemel Hempstead, Engeland, woon – haar stokperdjie opgesaal om ’n inkomste te verdien.